CELEX: 62019TN0519
Language: el
Date: 2019-07-22 00:00:00
Title: Υπόθεση T-519/19: Προσφυγή της 22ας Ιουλίου 2019 — Forte κατά Κοινοβουλίου

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/66
            
         
      Προσφυγή της 22ας Ιουλίου 2019 — Forte κατά Κοινοβουλίου
      (Υπόθεση T-519/19)
      (2019/C 305/76)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: Mario Forte (Νάπολη, Ιταλία) (εκπρόσωποι: C. Forte και G. Forte, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  κυρίως, να ακυρώσει την προσβαλλόμενη πράξη·
               
            
                  —
               
               
                  κυρίως, να ακυρώσει κάθε πράξη προγενέστερη, συναφή και μεταγενέστερη της προσβαλλομένης πράξεως η οποία παράγει έννομα αποτελέσματα έναντι του προσφεύγοντος·
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η παρούσα προσφυγή βάλλει κατά της αποφάσεως του Ευρωπαϊκού Κοινοβουλίου D(2019)20777 η οποία φέρει την υπογραφή του Sune Hansen, προϊσταμένου της μονάδας «Μισθοδοσία και κοινωνικοασφαλιστικά δικαιώματα των βουλευτών», της Διευθύνσεως οικονομικών και κοινωνικοασφαλιστικών δικαιωμάτων, Γενική Διεύθυνση Οικονομικών του Ευρωπαϊκού Κοινοβουλίου, για τον επαναπροσδιορισμό των συνταξιοδοτικών δικαιωμάτων λόγω γήρατος κατόπιν της ενάρξεως ισχύος, την 1η Ιανουαρίου 2019, της αποφάσεως αριθ. 14/2018 του Ufficio di Presidenza della Camera dei Deputati (Προεδρείου της Βουλής των Αντιπροσώπων, Ιταλία) και για την ανάκτηση του αδικαιολογήτως καταβληθέντος ποσού.
      Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-345/19, Santini κατά Κοινοβουλίου· T-347/19, Falqui κατά Κοινοβουλίου· και T-389/19, Coppo Gavazzi κατά Κοινοβουλίου.
      Ο προσφεύγων προβάλλει ειδικότερα έλλειψη λογικής ακολουθίας στην αιτιολογία της προσβαλλομένης αποφάσεως, απουσία ελέγχου της νομιμότητας της αποφάσεως αριθ. 14/2018 υπό το πρίσμα των γενικών αρχών του δικαίου της Ένωσης και, συγκεκριμένα, των αρχών του ευλόγου, της αναλογικότητας, της ασφάλειας, της προβλεψιμότητας, και της δικαιολογημένης εμπιστοσύνης καθώς και της προστασίας των κεκτημένων δικαιωμάτων, παράβαση του άρθρου 6 ΣΕΕ; παράβαση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου, παράβαση του δημοσιονομικού κανονισμού, παραβίαση των αρχών της ισότητας και μη αναδρομικής ισχύος των κανόνων, καθώς και παραβίαση της αρχής της προσβάσεως σε προστασία και στη δικαιοσύνη.